**Független könyvvizsgálói vélemény**

**Pesterzsébet Önkormányzat**

**Képviselő-testülete részére**

Elvégeztem Pesterzsébet Önkormányzat - 1201 Budapest, Kossuth tér 1 – 2016. évi költségvetésének módosításáról szóló rendelet-tervezet felülvizsgálatát a helyi önkormányzatokról valamint az államháztartásról szóló törvény előírásai alapján.

A fenti jogszabályi előírások szerint az Önkormányzat meghatározza, rendeletben állapítja meg költségvetését, amelyet testületi döntéssel meg is változtathat. Az előirányzat-módosítás nem érintheti az Országgyűlés kizárólagos költségvetési törvényben felsorolt és a Kormány előirányzat-módosítási hatáskörébe tartozó előirányzatokat.

Mindezeknek megfelelően az előterjesztés, valamint a rendelet-módosítási tervezet megfelel a fenti jogszabályi előírások, rendelkezések, illetve a kapcsolódó egyéb általános érvényű államháztartási szabályozók által meghatározott követelményeknek.

A rendelkezésemre bocsátott rendelet-tervezet az Önkormányzat 2016. évi módosított előirányzatát 11 843 328 Ft –al javasolja megemelni, melynek figyelembe vétele után Pesterzsébet Önkormányzat 2016. évi módosított költségvetésének bevételi és kiadási főösszege 10 210 321 328 Ft-ra módosul.

Az előirányzat módosítást az önkormányzat számlájára beérkező bevételek, bizottsági határozatok rendeleten való átvezetése, saját hatáskörű módosítások, a szükséges kiadásokra előirányzat átcsoportosítások valamint jogszabályok szerinti módosítások és átcsoportosítások indokolják.

Bevételi oldalon a módosítási javaslat összesen 11 843 328 Ft -al növeli a bevételeket, melynek eredményeként az Önkormányzat működési bevételei 11 811 536 Ft –al, és a felhalmozási bevételek 31 792 Ft-al növekednek.

Kiadási oldalon a módosítás növeli a működési kiadásokat összesen 460 896 440 Ft-al és csökkenti a felhalmozási kiadásokat 449 053 112 Ft –al.

Könyvvizsgálói munkám során a költségvetési előirányzat módosításhoz kapcsolódó előterjesztést, rendelet- módosítási tervezetet és a hozzá kapcsolódó táblázatokat, mellékleteket, kimutatásokat számszakilag ellenőriztem, az eredeti és a módosított költségvetéssel összevetettem.

A fentiek alapján Pesterzsébet Önkormányzat 2016. évi költségvetési előirányzat módosítását és rendelet-tervezetét tárgyalásra alkalmasnak tekintem.

Budapest, 2017. február 09.

Vántsa Katalin

Pasarét Auditor Kft

bejegyzett könyvvizsgáló

kamarai szám: 001387